Matar Dasuki da ‘Yan uwansa su na kira a hukunta Ministan Buhari
Dasuki: Ana so a ladabtar da tsohon Ministan Najeriya Malami
11 months ago 98 views by Muhammad Malumfashi
Labari ya kawo gare mu cewa a Ranar Alhamis dinnan, 13 ga Watan Yuni, 2019, ne tsohon Ministan shari’a na Najeriya watau Malam Abubakar Malami SAN zai fuskanci wani kwamitin bincike.
Jaridar Vanguard ta rahoto cewa kwamitin da ke da alhakin ladabtar da Ma’aikatan shari’a ta gayyaci Abubakar Malami wanda yayi aiki a matsayin Ministan shari’a a gwamnatin shugaba Buhari.
Kamar yadda mu ka samu labari, wannan kwamiti ya gayyaci tsohon Ministan ne bayan korafin da Iyalin Kanal Samo Dasuki (mai ritaya) su ka rika aikawa zuwa gaban kungiyar NBA ta Lauyoyin kasar nan.
Iyalin tsohon mai ba shugaban Najeriya shawara a kan harkokin tsaro, Sambo Dasuki, su na karar Abubakar Malami ne bayan wasu kalamai da yayi a gidan jarida a matsayin hujjar gwamnati na tsare Dasuki.
KU KARANTA: Buratai da Takwarorinsa za su cigaba da zama a ofis bayan shekaru 4
Gwamnatin Najeriya ta ki sakin tsohon NSA Sambo Dasuki duk da umarnin da kotu su ka bada na cewa a bada belinsa. Malami a lokacin yana Minista, ya tubure yace laifin da ke kan Dasuki, ba zai bari a kyale sa ba.
Malami yake cewa Kanal Sambo Dasuki yana da hannu wajen mutuwar mutane fiye da 100, 000 a Najeriya a lokacin Jonathan, don haka bai dace a kyale sa ya kubcewa hukuma saboda wani umarnin kotu ba.
Wannan ya sa Iyalin tsohon jami’in na gwamnatin Jonathan su ke so kungiyar ta hukunta Abubakar Malami da laifin sabawa dokar aiki da kuma taka dokokin kasa da tsarin mulkin Najeriya a lokacin yana ofis.
Mai dakin Kanal Sambo Dasuki watau Hajia Bintu Sambo Dasuki; da kuma ‘Dan sa, Abubakar Atiku Dasuki da ‘yan uwansa irin su Sanata Umar Dahiru, ne su ka rubuta wannan korafi gaban kungiyar NBA ta Lauyoyi.
Abubakar ShekauMalam Garba ShehuHausa NewsMalam Ibrahim El Zakzaky Latest News
2 hours ago 3848 views
12 hours ago 27036 views
16 hours ago 39824 views
2 hours ago 16310 views
3 hours ago 26567 views
2 hours ago 2741 views
Sunaye: Kungiyar Boko Haram ta yi rashin manyan kwamandoji 5 na hannun daman Shekau
an hour ago 834 views
6 hours ago 13573 views
Karshen alewa kasa: Dubun kasurgumin barawon shanu ta cika a jahar Neja